《次韵前人贵籴》
宋代·陈著

麦甑凄凉稻尚青，粒珠乘急价掀腾。
市平本易无千斛，仓籴良掀且五升。
长是信天还自活，未能送鬼任多憎。
回头钟鼓群峰寺，饱饭高眠独有僧。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。